יהודה זבה

**יהודה יוליוס זֶבָּה** (**Yehuda Julius Sebba**; 18 במרץ 1882 – 7 באוגוסט 1959) היה עורך דין גרמני־ישראלי, מומחה למשפט ימי, מאנשי העלייה החמישית.

## קורות חייו
יוליוס זבה (לעיתים נהגה "**סֶבָּא**"), בנם של הבנקאי יעקב זבה (1850–1911) ומארי מייזל (1857–1941), נולד ב-1882 בטילזיט (קלינינגרד), אז חלק מגרמניה. היו לו חמישה אחים ואחיות. אחיו הצעיר, זיגפריד שלום סבא היה צייר, מעצב תפאורות, צלם ומאייר ספרים גרמני־ישראלי.

זבה למד משפטים במינכן, בברסלאו, בברלין ובקניגסברג, ואת הדוקטורט שלו קיבל בשנת 1904 מאוניברסיטת רוסטוק. אחרי לימודיו עסק בעריכת דין בקניגסברג, והרצה על משפט ימי בינלאומי בבית הספר למסחר של קניגסברג . הוא כיהן כנשיא לשכת-קאנט של ארגון "בני ברית" (U.O.B.B.). בשנת 1921 נשא לאשה את אליז שאפס (1894–1960), עובדת סוציאלית במקצועה, ולשניים נולדה בת אחת. אליז הייתה בתו של השופט וחוקר המשפטים גאורג שאפס ; ספרו על המשפט הימי הושלם וראה אור אחרי מותו על ידי יהודה יוליוס זבה עצמו ועורך הדין מקס מיטלשטיין .

ב-1933, לאחר עליית הנאצים לשלטון בגרמניה, היגר זבה עם משפחתו לארץ ישראל והקים בחיפה חברת אספקה לאוניות. היה פעיל בסניף חיפה של החבל הימי לישראל, שותף להקמתו של המוזיאון הימי של החי"ל ושימש כמנהלו הראשון. המוזיאון נפתח בבית יורדי הים ברחוב הנמל בחיפה בדצמבר 1946; אין לבלבל בינו לבין המוזיאון הימי הלאומי שהוקם ב-1953 על ידי רס"ן אריה בן־אלי. היה חבר ועדת המשנה לחוקי הים והאוויר של המועצה המשפטית של המוסדות הלאומיים. ביולי 1948, לאחר קום המדינה, מונה לרשם האוניות של משרד התחבורה בנמל חיפה. נפטר בחיפה ונקבר בבית העלמין חוף הכרמל.

## כתביו

* Georg Schaps: Das deutsche Seerecht. Nach dem Tode des Verf. fertiggestellt und hrsg. von Max Mittelstein und Julius Sebba. 1. Handelsgesetzbuch : viertes Buch. Leipzig: de Gruyter, 1921.
* Georg Schaps: Das deutsche Seerecht. 2. (Nebengesetze). Nach dem Tode des Verf. fertiggestellt und hrsg. von Max Mittelstein und Julius Sebba. Leipzig: de Gruyter, 1929.
* Seewasserstraßenordnung : (Polizeiverordnung zur Regelung des Verkehrs auf den deutschen Seewasserstraßen vom 31. März 1927).
* Das öffentliche Seerecht. Leipzig: de Gruyter, 1932.

* ד"ר י. זבה. **כוחה של ספנות**. תל אביב, הוצאת מרכז החבל הימי לישראל, תש"א-1941. 69 עמ'.
* —. **הים התיכון**. הוצאת מרכז החבל הימי לישראל, ת"ש-1940. 72 עמ'.
* —. **הנמלים למיניהם**. הוצאת מרכז החבל הימי לישראל, תש"ג-1943. 65 עמ'.
* —. "התמיכות הממשלתיות בספנות". ים – גליונות החבל הימי לישראל, חוברת י', מרץ 1946, עמ' 3–5.
* —. "המוזיאון הימי בחיפה, מיסודו של החבל הימי לישראל”. ים – גליונות החבל הימי לישראל, חוברת י"ז–י"ח, אוקטובר–נובמבר 1946, עמ' 15–17.
* —. "נמל חיפה”. ים – גליונות החבל הימי לישראל, חוברת י"ט–כ'. דצמבר–ינואר 1947, עמ' 15–16.
* —. "עבודה עברית בספנות”. ים – גליונות החבל הימי לישראל, חוברת כ"ו, יולי 1947, עמ' 5–6.
* —. "לעניין הצי המסחרי היהודי.” ים – גליונות החבל הימי לישראל, חוברת כ"ט, אוקטובר 1947, עמ' 5–6.
* —. "נמל חיפה – לשירות המדינה העברית”. ים – גליונות החבל הימי לישראל, חוברת ל"ג–ל"ד, פברואר–מרץ 1948, עמ' 3–6.
* —. "תעלת סואץ ופינוי מצרים”. ים – גליונות החבל הימי לישראל, חוברת כ"ט, אוקטובר 1947, עמ' 9–11.
* —. "הספנות כצרכן לתוצרת הארץ”. ים – גליונות החבל הימי לישראל, חוברת ל"ב, ינואר 1948, עמ' 8.
* ד"ר י. סבא. "נמל חיפה בימינו”. ים – גליונות החבל הימי לישראל, חוברת מ"ד, ינואר 1949, עמ' 3–4.
* —. האניה "גולדן הינד”. ים – גליונות החבל הימי לישראל, חוברת מ'–מ"א, אוקטובר 1948, עמ' 11.
* ד"ר י. זבה. "משך חייהן של אניות”. ים – גליונות החבל הימי לישראל, חוברת ס"ו, פברואר 1951, עמ' 23.
* ד"ר י. סבא. "הרכב הצי המסחרי שלנו”. ים – גליונות החבל הימי לישראל, חוברת ס"ט, מאי 1951, עמ' 6.
* —. "פחם ונפט בספנות”. ים – גליונות החבל הימי לישראל, חוברת ע"ז, ינואר 1952, עמ' 17–18.

## לקריאה נוספת

* Sebba, Yehuda, in: Werner Röder, Herbert A. Strauss (Hrsg.): Biographisches Handbuch der deutschsprachigen Emigration nach 1933. Band 1: Politik, Wirtschaft, Öffentliches Leben. München: Saur, 1980, S. 683f.


## קישורים חיצוניים

* Literatur von und über Yehuda Sebba im Katalog der Deutschen Nationalbibliothek

* '''יהודה יוליוס סבא''' באתר חברה קדישא חיפה, בית העלמין חוף הכרמל.
* '''יהודה זבה''' בקטלוג הספרייה הלאומית.
* עותקים סרוקים של "ים – גליונות החבל הימי לישראל" (1946–1955) באתר "שפת הים".

קטגוריה:אנשי העלייה החמישית
קטגוריה:עורכי דין ישראלים במאה ה-20
קטגוריה:ישראלים שנולדו ב-1882
קטגוריה:ישראלים שנפטרו ב-1959